สวัสดีค่ะ พอดีประจำเดือนไม่มา เมื่อเดือนก่อนมาวันที่ 25 กย แต่เดือนนี้ยังไม่มา ตรวจการตั้งครรภ์แล้วไม่ขึ้นสองขีดตรวจแล้วสามรอบ วันต่อวัน เกิดสาเหตุอะไรได้บ้างคะ และมีโอกาสที่จะตั้งครรภ์ไหมคะ
สวัสดีค่ะ ประจำเดือนปกติควรจะมาทุก 22-35 วันนับจากครั้งก่อนค่ะ การที่ประจำเดือนไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นการตรวจการตั้งครรภ์ทางปัสสาวะนั้น สามารถให้ผลบวกได้ตั้งแต่ 10-14 วันหลังปฏิสนธิ หรือประมาณ 2-3 สัปดาห์หลังการมีเพศสัมพันธ์ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป